Cornelius Chitsulo

Cornelius Chitsulo (19. joulukuuta 1909 – 28. helmikuuta 1984) oli malawilainen roomalaiskatolinen piispa. Hänet vihittiin papiksi 5. syyskuuta 1937 ja nimitettiin Dedzan apostoliseksi vikaariksi sekä Bonitzan titulaaripiispaksi 9. marraskuuta 1956. Piispaksi vihkiminen seurasi 11. toukokuuta 1957. Pääkonsekraattorina toimi Joseph Fady, jota avustivat Lawrence Pullen Hardman ja John Baptist Hubert Theunissen.Catholic-Hierarchy.org: Bishop Cornelius Chitsulo

Chitsulo sai 25. huhtikuuta 1959 nimityksen Dedzan piispaksi. Hän osallistui Vatikaanin toiseen kirkolliskokoukseen ja kuoli 74-vuotiaana virassa. Hänen seuraajansa Dedzan piispana oli Gervazio Moses Chisendera.Catholic-Hierarchy.org: Diocese of Dedza

 Lähteet 

Luokka:Malawilaiset papit
Luokka:Katoliset piispat
Luokka:Vuonna 1909 syntyneet
Luokka:Vuonna 1984 kuolleet